da en da nl ca da da de es da da da da da da da da da da da da da da da da da da da da sv da da da da da da da da de ru da da da da da da da de da da da de da da da da da da da da da nl da en da da es nl da
Kulturugen bliver til Kulturdagene | Tønder Kommune
19.9.2022 08:48:14 CEST | Tønder Kommune
Kulturugen har vokseværk og bliver nu udvidet til 14 dage. Dermed er en navneændring oplagt, og Kulturugen bliver dermed til Kulturdagene.
Tønder Kulturuge står for døren. Og denne gang har kulturlivet valgt at ryste posen, udvide Kulturugen og ændre navn.
- I år forsøger vi os med en lidt anden tilgang til Kulturugen. Som et forsøg udvider vi i år Kulturugen til en 14-dages periode, og så giver det bedst mening, at vi også justerer på navnet. Derfor hedder det i år Kulturdagene, fortæller Anette Johnsen, formand for Kulturelt Forum, og fortsætter:
- Ved at udvide til 14 dage har endnu flere mennesker mulighed for at få glæde af de mange spændende aktiviteter.
Kulturdagene kommer dermed til at løbe over to uger i perioden 3. - 16. oktober. Her kan man i hele Tønder Kommune opleve omkring 50 forskellige arrangementer.
Årets tema er “Hvad knytter os sammen?”. Blandt arrangementerne er teater, sang, film, musik, fællesskab, spil, kreativitet, trylleri, motion og fortællinger.
- Kulturelle oplevelser er bare noget af det, der kan knytte os tættere sammen i fælles oplevelser, der giver glæde, et løftet sind eller noget at tænke over eller tale med hinanden om. Oplevelser og indtryk, vi kan være fælles om, på tværs af alder, kønsidentitet, pengepung og alt det, der ellers kan skille os ad, udtaler Anette Johnsen.
Årets program bliver bragt lige til døren
Traditionen tro bliver årets program leveret i postkasserne rundt om i kommunen. Det sker i uge 37.
⁃ Jeg glæder mig over det flotte program, og at så mange ønsker at byde ind med arrangementer. Så tag imod, tag afsted og tag initiativ til at knytte nye bånd eller forstærke gamle, anbefaler Anette Johnsen.
Programmet kan også fås på bibliotekerne rundt om i kommunen og på turistbureauer - dog i et begrænset antal. Derudover kan man også i løbet af uge 37 se den elektroniske udgave på Tønder Kommunes hjemmeside www.toender.dk/kulturdagene og på Facebooksiden “Din Fritid - Tønder Kommune”.
Fælles Kulturdag i Toftlund
Arbejdsgruppen bag Kulturdagene står også som noget nyt i år for en fælles Kulturdag. Den foregår søndag den 9. oktober.
Dagen starter kl. 10.30 med gudstjeneste i Toftlund Kirke ved sognepræst Marianne Zeuthen. Ved gudstjenesten medvirker Gypsyjazz - et band bestående af Yves Vernier, Jens Kaa og Hans Frej.
Kl. 12 byder arbejdsgruppen bag Kulturdagene velkommen i Musik og Teaterhuset i Toftlund.
Her serveres en frokostanretning og kaffe med kage.
Der vil være taler ved borgmester Jørgen Popp Petersen og formand for Kultur- og Fritidsudvalget René Andersen, fællessang ved Aksel Krogslund Olesen, Midtlandskoret underholder, skuespiller Ole Sørensen spørger “Kan man lave film på sønderjysk” og tager udgangspunkt i sproget og filmen “Resten af livet”.
Herudover kommer Vadehavsrevyen med “Rav i den” og musiker Kasper Buch giver nogle numre.
Endelig vil formand for Kulturelt Forum Anette Johnsen afsløre vinderen af Kulturelt Forums Kulturpris 2022.
Arrangementet i Musik og Teaterhuset koster 150 kr. pr. person, og der kan købes billet på toender.dk/kulturdagen senest den 30. september.
• Kulturdagene 2022 holdes i perioden 3. - 16. oktober
• Fælles Kulturdag foregår søndag den 9. oktober kl. 10.30 - 16.00 i Toftlund
• Temaet for Kulturdagene er “Hvad knytter os sammen?”
• Årets program bliver husstandsomdelt i uge 37 til alle kommunens borgere og kan ellers fås på bibliotekerne og turistbureauerne
• Elektronisk udgave af programmer kan ses på Tønder Kommunes hjemmeside www.toender.dk/kulturdagene og på facebooksiden “Din Fritid - Tønder Kommune”
• En frivillig arbejdsgruppe står for planlægningen af Kulturdagene og den fælles Kulturdag
• Kulturelt Forum, Tønder Kommune, er initiativtager af Kulturdagene
Anette JohnsenFormand, Kulturelt Forum
Information om Tønder Kommune
+45 74 92 92 92https://www.toender.dk/
Følg pressemeddelelser fra Tønder Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tønder Kommune
Hvilke bygninger skal præmieres i Tønder Kommune3.10.2022 09:34:23 CEST | Pressemeddelelse
Det kan du være med til at bestemme, hvis du indstiller en eller flere bygninger til årets præmiering i Tønder Kommune.
Trafikcafé for alle 8. årgange30.9.2022 13:26:42 CEST | Presseinvitation
Tønder Kommune skruer ned for varmen22.9.2022 17:11:05 CEST | Pressemeddelelse
Tønder Kommune har i dag, torsdag, besluttet, at kommunen følger statens anbefalinger og skruer fra den 1. oktober ned for varmen i en række kommunale bygninger.
Stort naturområde på vej i Tøndermarsken22.9.2022 08:00:00 CEST | Pressemeddelelse
Et stort landbrugsområde i Margrethe Kog Nord ved Vidåslusen bliver taget ud af drift og omdannet til naturområde. Samtidig er der tænkt klimatilpasning ind i projektet, da området skal fungere som reservoir, når vandstanden i Vidåen bliver høj, men vandet ikke kan ledes ud gennem Vidåslusen.
Handicaprådet efterlyser kandidater til Tønder Kommunes Handicappris 202220.9.2022 09:00:00 CEST | Pressemeddelelse
Det er atter blevet tid til, at indstille og anerkende kandidater, der har gjort en særlig indsats for borgere med handicap i Tønder Kommune. Derfor kan alle nu indstille deres kandidat til årets handicappris helt frem til den 1. november 2022.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022